জায়েদ হিরো আলমকে যে খুব ভালোভাবে চেনে সেটা তার বলার ভঙ্গিমাতেই স্পষ্ট। হিরো আলম ভাইকে তাচ্ছিল্য করাটাই ছিল জায়েদের মূল উদ্দেশ্য। ব্যক্তিগতভাবে মনে করি কোন একজন ব্যক্তি কাউকে চিনতে নাও পারে কারণ সবাই সবাইকে চিনবে এমনটাও কিন্তু নয়। তবে কেউ কাউকে না চিনলে সেটা তার বলার মাধুর্য্যে স্পষ্ট হয়ে উঠবে এটাই স্বাভাবিক। সেক্ষেত্রে জায়েদের বারংবার অতি উৎসাহী হয়ে হিরো আলম ভাইকে না চেনার কথা বলার ভঙ্গিটা হয় হিরো আলমের জনপ্রিয়তার প্রতি তার ঈর্ষাপরায়ণতা না হয় তার বিকৃত ও অসুস্থ মানসিকতার বহিঃপ্রকাশ। চেহারা দিয়ে মানুষকে বিচার করাটা যে কিছু কুৎসিত রুচির বাঙালির রন্ধ্রে রন্ধ্রে, তা আরো একবার প্রমাণ করলেন জায়েদ। যদি চেহারার কথাই বলি তবে বলবো জায়েদের চেয়ে হিরোর চেহারায় মায়া মায়া ভাব অনেকটাই বেশি। আর অভিনয়ের ক্ষেত্রে বলবো জায়েদের অভিনয় দেখার মত আগ্রহ হয় নি কখনোই। এটা অবশ্য আমার একার নয় বরং সিংহভাগ সিনেমা ভক্তদের। সবশেষে বলবো মিশা ভাইয়ের থেকে এমনটা আশা করি নি। আপনাকে নিয়ে মনের ভেতর অন্য একটা যায়গা ছিল। সেটাতে নিজেই ফাটল ধরালেন আপনি।